৬ খ্রিস্টকে অনুকরণ করে তার মস্তকপদকে ব্যবহার করার জন্য একজন স্বামীর অবশ্যই নিজেকে একজন মেষপালক হিসেবে আর সেইসঙ্গে যারা তার যত্নাধীনে রয়েছে, তাদেরকে মেষ হিসেবে চিন্তা করার বিষয়টা শিখতে হবে। নিজের পরিবারকে তার গভীরভাবে জানার প্রচেষ্টা করা উচিত। একজন স্বামী কি আসলেই এইরকমভাবে জানতে পারেন? হ্যাঁ পারেন, যদি তিনি তার পরিবারের সমস্ত সদস্যের সঙ্গে উত্তম ভাববিনিময় করেন, তাদের চিন্তার বিষয়গুলো শোনেন এবং পরিবারের কাজকর্মে নেতৃত্ব দেন। এ ছাড়া, পারিবারিক উপাসনা, সভায় উপস্থিতি, ক্ষেত্রের পরিচর্যা, বিনোদন ও আমোদপ্রমোদের মতো বিষয়গুলোর ক্ষেত্রে উত্তম সিদ্ধান্ত নেওয়ার সময় তার পরিবারের সদস্যদের পরিস্থিতির বিষয়টা মনে রাখা উচিত। একজন খ্রিস্টান স্বামী যখন কেবল ঈশ্বরের বাক্যের ওপর ভিত্তি করেই নয় কিন্তু সেইসঙ্গে যাদের দায়িত্ব আস্থা সহকারে তার ওপর দেওয়া হয়েছে, তাদের সম্বন্ধে জানার ওপর ভিত্তি করে নেতৃত্ব দেন, তখন খুব সম্ভবত তার পরিবারের সদস্যদের তার মস্তকপদের ওপর আস্থা থাকবে এবং সেইসঙ্গে তিনিও সত্য উপাসনায় তাদেরকে ঐক্যবদ্ধ থাকতে দেখে পরিতৃপ্তি লাভ করবেন।